Diari Oficial de la Generalitat Valenciana


Sumari del DOGV 7478, del 04-03-2015 (2015/1860)

RESOLUCIÓ de 26 de febrer de 2015, de la Conselleria d'Educació, Cultura i Esport, per la qual s'autoritzen programes formatius de qualificació bàsica no finançats amb fons públics.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   7478

Data del DOGV
:   04-03-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/1860


Data del document
:   26-02-2015

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 26 de febrer de 2015, de la Conselleria d'Educació, Cultura i Esport, per la qual s'autoritzen programes formatius de qualificació bàsica no finançats amb fons públics. [2015/1860]  
L'Orde 73/2014, de 26 d'agost, de la Conselleria d'Educació, Cultura i Esport, regula els programes formatius de qualificació bàsica a la Comunitat Valenciana.  
Vist l'informe emés per la Inspecció General d'Educació de data 11 de febrer de 2015, d'acord amb l'article 30 de l'Orde 73/2014, de 26 d'agost.  
En virtut del que establix l'article 28 de la Llei 5/1983, de 30 de desembre, del Consell, i vista la proposta del director general de Formació Professional i Ensenyances de Règim Especial de data 12 de febrer de 2015 i de conformitat amb esta, resolc:  
  
Primer  
Autoritzar els programes formatius de qualificació bàsica que consten en l'annex I.  
  
Segon  
En el termini de 15 dies des de la data de la publicació en el Diari Oficial de la Comunitat Valenciana d'esta resolució, les entitats autoritzades procediran a la presentació de la documentació d'inici i estadística, d'acord amb els annexos IV i V, els quals estan disposats en la pàgina web de la Direcció General de Formació Professional i Ensenyances de Règim Especial. Hauran de presentar els contractes de professorat i la dedicació horària del conjunt de tots els programes formatius de qualificació bàsica.  
  
Tercer  
La realització dels programes formatius de qualificació bàsica es regirà pel que establix l'Orde 73/2014, de 26 d'agost, de la Conselleria d'Educació, Cultura i Esport, per la qual es van regular els programes formatius de qualificació bàsica a la Comunitat Valenciana, i totes les instruccions que dicte la Direcció General de Formació Professional i Ensenyances de Règim Especial.  
D'acord amb l'article 30 de l'Orde 73/2014, de 26 d'agost, l'autorització per a impartir els programes formatius de qualificació bàsica estarà desvinculada de la subvenció pública d'estos.  
  
Quart  
Esta resolució produirà efectes l'endemà de ser publicada en el Diari Oficial de la Comunitat Valenciana; no obstant això, es considera que l'autorització d'estos programes fa referència a l'inici del curs escolar 2014-2015.  
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei reguladora de la jurisdicció contenciosa administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar directament un recurs contenciós administratiu, atenent els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant de la consellera d'Educació, Cultura i Esport en el termini d'un mes a comptar de l'endemà de publicar-se.  
b) El recurs contenciós administratiu haurà de plantejar-se davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos a comptar de l'endemà de publicar-se.  
  
València, 26 de febrer de 2015.- La consellera d'Educació, Cultura i Esport: María José Catalá Verdet.